Դեմի Լովատո

Դեմետրիա Դեվոն «Դեմի» Լովատո (անգլ.՝ Demetria Devonne «Demi» Lovato, օգոստոսի 20, 1992(1992-08-20), Ալբուկերկե, Նյու Մեքսիկո, ԱՄՆ), ամերիկացի դերասանուհի, երգչուհի և երգերի հեղինակ։
Ունի 8 ալբոմ՝ «Don't Forget», «Here We Go Again», «Unbroken», «Demi», «Confident», «Tell Me You Love Me», «Dancing with the Devil... the Art of Starting Over» և «Holy Fvck» : Դեմին իր կարիերայի ընթացքում մասնակցել է բազմաթիվ շրջագայությունների և ունեցել բազմաթիվ հաջողություններ։ 2012 թվականին ընտրվել է ամերիկյան Իքս-Ֆակտորի ժյուրիի անդամ։ Իր կարիերայի ընթացքում արժանացել է բազմաթիվ մրցանակների, այդ թվում՝ 14 Teen Choice մրցանակ,1 MTV VMA,4 People's Choice Award և այլ բազմաթիվ մրցանակներ։


== Վաղ կյանք ==
Լովատոն ծնվել է Դալասում, Տեխաս նահանգում Պատրիկ Լովատոյի և Դիանա Դե Լա Գարզի ընտանիքում։ Ունի ավագ քույր՝ Դալաս Լովատոն և կրտսեր քույր՝ Մեդիսոն Դե Լա Գարզը։ Լովատոն դաշնամուրի հաճախել է 7 տարեկանից։ Նա մանուկ հասակում կատարել է ինքնասպանության փորձ իր մանկության ընկերոջ մահից հետո։ Դեմին նաև հայտնվել է վերականգնողական կենտրոնում հոգեկան ծանր խնդիրների պատճառով։


== Կարիերա ==
Երգչուհու ֆիլմային կարիերան սկսվել է տասը տարեկանում՝ "Բարնին և ընկերները" մանկական ֆիլմից, որտեղ նա մարմնավորում էր Անգելայի դերը։ Ֆիլմում նրա խաղընկերուհին էր Սելենա Գոմեսը։
Դեմին իր կարիերան շարունակել է նկարահանվելով Դիսնեյի մանկապատանեկան սերիալներում և ֆիլմերում, այդ թվում պատանի հասակում մարմնավորել է Միտչի Տորեսին հայտնի "Ռոքը Ամառային Ճամբարում" երիտասարդական մյուզիքլում։ Դեմին դուրս է եկել Դիսնեյից 2011 թվականին։ Դեմին խաղացել է որպես հրավիրված աստղ Fox Broadcasting Company ալիքի բոլոր ժամանակների լավագույն թրիլլեր սերիալներից մեկում Փախուստ բանտիցում։ Դեմին նաև Fox Broadcasting Company-ի Իքս-Ֆակտոր նախագծի ժյուրիներից է, խաղում է նույն ալիքի լավագույն կատակերգական-մյուզիքլ սերիալ "Երգչախմբ"-ում։
Դեմետրիայի որպես երգչուհու կարիերան սկսվել է 2008 թվականին ցուցադրված «Ռոքն Ամառային Ճամբարում» ֆիլմով։ Ֆիլմի գլխավոր հերոսուհու դերը տանում էր Դեմին։ Հերոսուհին Միտչի Տորեսսն էր, ով ուներ երազանք լինելու ճամբարում, ու դառնալ երգչուհի։ Դեմին մասնակցել է ֆիլմի համար արված սաունդթրեքի ձայնագրմանը, որի ժամանակ ձայնագրվել են մի քանի երգեր, որոնց մեծամասնությունը ` Դեմիի մասնակցությամբ։ Ֆիլմից Դեմիի «This is Me» երգը դառնալով ֆիլմի հիմնական սինգլներից մեկը ունեցավ մեծ հաջողություն, այն հայտնվեց ամերիկյան Billboard Hot 100 չարտում ու գրավեց 9րդ հորիզոնականը, երգը մինչև օրս հանդիսանում է երգչուհու ԱՄՆ-ում ամենահաջողված սինգլը։ 
Դեմին որպես երգչուհի իր առաջին ալբոմը ` «Don't Forget»-ը ձայնագրեց 2007 թվականին ու բաց թողեց 2008 թվականին, այն ունեցավ մեծ հաջողություն ամբողջ աշխարհով, ալբոմը նույնիսկ հայտնվեց ամերիկյան Billboard Hot 200 չարտի 2-րդ հորիզոնականում։ Ալբոմի երկու սինգլները` «Get Back»-ն ու «La La Land»-ը ունեցան մեծ հաջողություններ ու դարձան Դեմետրիայի մյուս սինգլները որոնք կարողացան մտնել ամերիկյան չարտեր ու լավ հորիզոնականներ զբաղեցնել։ Դեմին այդ շրջանում մասնակցում էր նաև բազմաթիվ համերգների, որոնց թվում էին Ավրիլի Լավինի ու Ջոնաս եղբայրների համերգները։ 
Արդեն 2009 թվականին Դեմին բաց թողեց իր թվով երկրորդ ալբոմը` «Here We Go Again»-ը, որը դարձավ երգչուհու առաջին ու միակ ձայնասկավառակը, որին հաջողվեց գրավել ամերիկյան ալբոմների չարտում առաջին հորիզոնականը։ Նույն թվականին սկսվեց Դիսնեյով սկսվեց հեռարձակվել «Սոննիին ևս Մեկ Շանս Տվեք» մանկապատանեկան հաղորդաշարը, որտեղ Դեմին տանում էր գլխավոր հերոսուհու ` Սոնիի դերը, սերիալում նա ձայնագրեց բազմաթից երգեր։

2010 թվականին երգչուհին մինչև վերականգնողական կենտրոն տեղափոխվելը հասցրեց հանդիպել Ջո Ջոնասի հետ, ձայնագրեց նրա հետ երգեր ու նկարահանվեց «Ռոքն Ամառային Ճամբարում» ֆիլմի երկրորդ մասում ու «Գրեյի անատոմիա» սերիալում։ Դեմին վերականգնողական կենտրոնում գրեթե մեկ տարի մնալուց հետո դուրս եկավ, ու 2011 թվականին բաց թողեց իր թերևս ամենահայտնի սինգլը «Skyscraper»-ը, որը տեղ գրավեց ոչ միայն բոլորի սրտերում այլև աշխարհի ցանկացած երկրի չարտերում։ Այն հանդիսացավ երգչուհու թվով երրորդ ալբոմի ` «Unbroken»-ի առաջին սինգլը, ոչ միայն ալբոմն, այլև սինգլը ցույց էին տալիս Դեմիի ուժը որի շնորհիվ նա անցավ հազարավոր դժվարությունների միջով, կարողացավ թողնել թմրադեղերը, կարողացավ դուրս գալ վերականգնողական կենտրոնից։ Ալբոմն ունեցավ երկրորդ սինգլ `«Give Your Heart To Break»-ը, որի տեսահոլովակը դուրս եկավ 2012 թվականին։ Նույն թվականին Դեմին բաց թողեց իր «Ուժեղ Մնա» փաստագրական ֆիլմը, որը պատմում էր երգչուհու դաժան անցյալի ու անկոտրում ներկայի մասին։ Նույն թվականին Դեմին նաև դարձավ աշխարհահռչակ «Իքս Ֆակտոր» նախագծի ամերիկյան տարբերակի երկրորդ սեզոնի ժյուրիի անդամ։ Դեմին մնաց ժյուրի մինչև 2013 թվականը, երբ հաղորդաշարը փակվեց ԱՄՆ-ում։ 2013 թվականին Դեմին բաց թողեց թվով չորրորդ ու իր ամենագնված ալբոմը ` «Դեմի»-ն, որի մեջ ընդգրկված երգերը պատմում էին Դեմիի կյանքի պատմությունը։ Ալբոմը մինչև 2014 թ.-ն ունեցավ չորս սինգլ ` «Heart Attack», «Made In The USA», «Neon Lights», «Really don't Care», որոնցից բոլորն էլ ունեցան մեծ հաջողություններ ամբողջ աշխարհում։ Դեմին նույն թվականին ձայնագրեց «Let it Go» երգը «Սառցե Սիրտը» մուլտֆիլմի համար։ Հաջորդ տարում Դեմին մեկնեց շրջագայության («Neon Lights Tour»), որը թվով Դեմիի երրորդ համաշխարհային շրջագայությունն էր։ 
Դեմին որպես երգչուհի ոգեշնչվում է Քելլի Քլարկսոնով, Լեդի Գագայով, Ռիհաննայով, Նիքի Մինաժով և Քրիստինա Ագիլերայով։


== Սկավառակագրություն ==
Ստուդիական ալբոմներDon't Forget (2008)
Here We Go Again (2009)
Unbroken (2011)
Demi (2013)
Confident (2015)
Tell Me You Love Me (2017)
Dancing with the Devil... the Art of Starting Over (2021)
Holy Fvck ( 2022)


== Շրջագայություններ ==
Հիմնական։

Դեմի Լովատո:Կենդանի Համերգ
Հատուկ Երեկո Դեմի Լովատոյի Հետ
Նեոն Լույսեր ՇրջագայությունԳովազդային։

Դեմի Լովատո։ Ջերմ Շրջագայություն
Երեկո Դեմիի ՀետԲացող Աստղ։

Նիք Ջոնաս - Ապագա Հիմա Շրջագայություն
Jonas Brothers - Այրվող Շրջագայություն
Ավրիլ Լավին - Լավագույն Անիծված Շրջագայություն


== Ֆիլմագրություն ==


== Ծանոթագրություններ ==


== Հղումներ ==
Պաշտոնական կայք